Սոնան արվեստի մարդ է, ղեկավարում է հոգևոր երաժշտություն ներկայացնող երգչախումբը, 36 տարեկանում հասել է բազմաթիվ հաջողությունների, շարունակ զբաղված է և շրջագայություններով: Սակայն իրականում ինքն էլ կորցրել է իր ճանապարհը. մոլորված կին է, ով չգիտի` ուր է գնում: Անձնական խնդիրների մեջ խճճված Սոնան չի կարողանում իր դեռահաս աղջկան տալ այն, ինչ նրան այնքան պետք է այս տարիքում` սեր, ուշադրություն, հոգատարություն: Աղջիկը տեսնում է միայն մոր լարված ու անհանգիստ կյանքը, մեկ էլ բարկացկոտ ու պոռթկուն պահեր, երբ զայրույթը թափվում է իր գլխին: